riva: Gabotse ke feditše le pelo gore nka se sa leta mengwaga yeo e šetšego pele polasa ya Myliefling e ka boa go nna. Ke rata gore mmušo o tsebe ka manyofonyofo ao Lesoso le moemedi wa komišene ya go bušetša dinaga go beng ba a dirilego. Ge ba utolotšwe gomme naga e boetše go nna, ke nyaka go e fa beng ba yona ntle le gore ke nyake tšhelete go tšwa go komišene. Ke tla ba ka ba thuša go e tsošološa ka gore Lesoso o e bolaile gomme ba itemele. Ke ka moo ke tla bago ke kgopela tshwarelo ya tšohle tšeo bagešo ba di dirilego bathobaso, mmogo le nna. Eupša ge e ba le ka mpotša toro le tlhathollo ya yona, ke tla le nea dimpho, meputso le seriti. Ka gona mpotšeng toro le tlhathollo ya yona.” Gona mo thulaganyong, re tla bona ka mokgwa wo bothata bo tšweletšwago ka gona mathomong a ditiragalo, bja thatafa ge ditiragalo di raragana go fihla sehloeng. Go tloga sehloeng re bona bothata bjola bo hlolegilego mathomong, bo rarolloga.